VEGA og Live Nation præsenterer:

**Fløjlsblød stemme og ekstremt catchy hooks fra den lovende Marc E. Bassy**

*Marc E. Bassys fløjlsbløde R&B stemme smelter perfekt sammen med smittende hiphop-inspirerede beats, hvilket har gjort ham til en af de mest lovende og unikke stemmer inden for genren. Den 11. december er den forfriskende musiker klar til at charmere Lille VEGAs publikum.*

Marc E. Bassy er den første til at indrømme, at han stadig er i gang med at finde sin stemme som musiker, men som lytter er det svært at høre. Musikeren, som oprindeligt er fra San Francisco, har brugt de seneste år i Los Angeles på at udvikle sig som kunstner med sine relaterbare tekster og ualmindeligt catchy hooks, der brænder sig fast hos lytteren.

Siden udgivelsen af debut-mixtapet *Only the Poets Vol. 1* i 2014har Bassy udgivet et par ep’er. Den 13. oktober udkommer debut albummet *Gossip Columns*, hvor han bl.a. samarbejder med G-Eazy på singlen ”So Simple”. Bassy har desuden opvarmet for G-Eazy på to turnéer samt featuret rapperen på megahittet ”You And Me”.

*“All the songs are just sensationalized stories of my life and my relationships in Hollywood,”* fortæller Marc E. Bassy. *“I feel like in L.A., guys gossip just as much as girls. There’s this weird nasty ladder that everyone must climb. Gossip Columns knocks it out of the park for me. The album's about dealing with all that shit, what I get into, what I don't get into. That's where it comes from.”*

Musik var ikke Bassys primære fokus, da han voksede op. Men det ændrede sig, da han mistede sin far i en alder af blot 13 år. *“I listened to all Tupac, then it turned into everything,”* fortæller det lovende R&B-talent, som senere tog D’Angelo og Sly Stone til sig som store inspirationskilder. Ud over G-Eazy har Bassy også samarbejdet med bl.a. Ty Dolla $ign, Wiz Khalifa samt Kehlani.

**Fakta om koncerten:**

Marc E. Bassy (US)

Mandag d. 11. december 2017 kl. 20.00
Lille VEGA, Enghavevej 40, 1674 København V

Billetpris 175 kr. + gebyr

Billetsalget starter fredag d. 6. oktober kl. 10.00 via vega.dk, livenation.dk og Ticketmaster.